Τσερίτσανα Ιωαννίνων

Τα Τσερίτσανα είναι οικισμός της Ηπείρου στην Περιφερειακή Ενότητα Ιωαννίνων.

 Γενικά στοιχεία 
Τα Τσερίτσανα βρίσκονται νοτιοδυτικά της πόλης των Ιωαννίνων σε υψόμετρο 780 μέτρων ενώ  απέχουν περίπου 40 χλμ. ΝΔ. από τα Ιωάννινα, 40 χλμ. Δ. από την Αγία Κυριακή (έδρα του δήμου) και 12 χλμ. νοτιοανατολικά από τον κόμβο Τύριας της Εγνατίας Οδού. Με αυτό το όνομα ήταν από το 1919 έδρα της ομώνυμης κοινότητας. Βάσει του σχεδίου Καλλικράτης ανήκει στη δημοτική ενότητα Σελλών του Δήμου Δωδώνης και σύμφωνα με την απογραφή 2011 έχει πληθυσμό 75 κατοίκους.Το 1954 η κοινότητα μετονομάστηκε σε Πλατάνια, στα πλαίσια εξελληνισμού των τοπωνυμίων της επικράτειας, καθώς εσφαλμένα είχε θεωρηθεί ότι είχε σλαβική ρίζα. Η αλλαγή αυτή ουδέποτε έγινε αποδεκτή από τον ντόπιο πληθυσμό και δεν τέθηκε ποτέ σε καθημερινή χρήση μεταξύ των κατοίκων, οι οποίοι επέμεναν στις ιστορικές καταβολές του ονόματος "Τσερίτσανα" και επανειλημμένα υπέβαλαν αιτήματα για την επαναφορά του τοπωνυμίου.«Το όνομά μου είναι Τσερίτσανα» Το διαρκές αίτημα των κατοίκων για επαναφορά του τοπωνυμίου, από τον ιστοχώρο typos-i.gr Η προσπάθειά τους ευοδώθηκε τελικά στις 25 Ιανουαρίου 2019, όταν με ομόφωνη απόφαση του Συμβουλίου Τοπωνυμιών του Υπουργείου Εσωτερικών εγκρίθηκε η επαναφορά του ονόματος. Η τυπική διαδικασία επαναφοράς του ονόματος Τσερίτσανα ολοκληρώθηκε με την έκδοση του ΦΕΚ 53/Α'/11.03.2020.Είδηση της επαναφοράς του ονόματος από τον ειδησεογραφικό ιστοχώρο pbnews.grΕίδηση της επαναφοράς του ονόματος από τον ιστοχώρο typos-i.gr

Γνωστό τέκνο των Τσεριτσάνων αποτελεί ο Κώστας Κόκκας (1924 - 4 Ιουνίου 2016), γνωστός ποδοσφαιριστής (μεταξύ άλλων του Αβέρωφ Ιωαννίνων και της ΑΕΚ και μετέπειτα προπονητής και διαιτητής ποδοσφαίρου, με συνολικά αξιόλογη προσφορά στον ερασιτεχνικό αθλητισμό των Ιωαννίνων.Στοιχεία για τον Κώστα Κόκκα  στον ιστοχώρο της Ζωσιμαίας ΣχολήςΣτοιχεία για τον Κώστα Κόκκα στον ιστοχώρο του Συλλόγου Αποφοίτων της Ζωσιμαίας Σχολής

 Παραπομπές 

Κατηγορία:Δήμος Δωδώνης
Κατηγορία:Χωριά της περιφερειακής ενότητας Ιωαννίνων